**Jeune Afrique** on ranskankielinen panafrikkalainen viikoittain ilmestyvä uutisaikakauslehti. Se on perustettu 1960 Tunisissa ja se on sen jälkeen ilmestynyt Pariisissa. Se on luetuin panafrikkalainen aikakauslehti. Vuonna 2014 sen levikki oli 53 475. Se on julkaissut vuodesta 1967 myös kirjoja nimellä Les Éditions du Jaguar.

Vuodesta 2000 *Jeune Afrique* on julkaissut myös uutisverkkosivustoa.

Historia ja profiili
--------------------

*Jeune Afriquen* perustivat Tunisissa 17. lokakuuta 1960 Béchir Ben Yahmed ja toinen tunisialainen intellektuelli. Viikkolehden perustajat muuttivat Pariisiin presidentti Habib Bourgiban kauden ankaran sensuurin vuoksi. Lehden aihepiirejä ovat Afrikan poliittiset, taloudelliset ja kulttuuriset kysymykset, ja paino on ranskankielisessä Afrikassa ja Maghrebissa.

Vuodesta 2000 (numero 2040) alkuvuoteen 2006 (numero 2354) lehti ilmestyi nimellä *Jeune Afrique/l’intelligent*.

*Jeune Afriquea* julkaisee Groupe Jeune Afrique, joka julkaisee myös kuukausittain ilmestyvää ranskankielistä lifestylelehteä *Afrique Magazine*, kaksi kertaa kuussa ilmestyvää ranskankielistä lehteä *La Revue* ja englanninkielistä kuukausilehteä *The Africa Report*.

Lehden Pariisin-toimitukseen on hyökätty kahdesti, ensin vuonna 1986 ja toisen kerran tammikuussa 1987. Jälkimmäisestä hyökkäyksestä otti vastuun ranskalainen nationalisti Charles Martel.

Lehti ilmestyy myös Tunisian-painoksena, joka on lakkautettu monta kertaa, kun se on julkaissut maata koskevia arkaluontoisia uutisia. Esimerkiksi heinäkuusta 1984 tammikuuhun 1985 se oli kielletty Tunisiassa. Kesäkuussa 1989 lehti kiellettiin myös Marokossa. Siihen aikaan sen levikki oli Tunisiassa 13 000.

Syyskuussa 2023 Burkina Fason sotilasjuntta määräsi, että verkossa ja painettuina lehtenä julkaistavan *Jeune Afrique*n julkaisu estetään. Juntta syytti sitä armeijan häpäisemisestä.

Lähteet
-------

1. 1 2  Qui sommes-nous? - JeuneAfrique.com *JeuneAfrique.com*.  1.6.2015. Viitattu 7.8.2019. (ranskaksi)
2. ↑  Qui Somme-Nous. Les Éditions du Jaguar. Viitattu 7.8.2019 (ranskaksi)
3. ↑  Peter Karibe Mendy Lobban Jr.: *Historical Dictionary of the Republic of Guinea-Bissau*, s. 467. Scarecrow Press. (englanniksi)
4. ↑  Paula Youngman Skreslet: *Northern Africa: A Guide to Reference and Information Sources*, s. 57. Libraries Unlimited, 2000. (englanniksi)
5. 1 2 3 4  James Phillip Jeter: *International Afro Mass Media: A Reference Guide*, s. 115. Greenwood Publishing Group. (englanniksi)
6. ↑  Le grand retour de J.A. Jeune Afrique 13.8.2006. Viitattu 7.8.2019
7. ↑  Jeuneafrique -lifestyle. Viitattu 7.8.2019
8. ↑  Qui sommes nous. La Revue. Viitattu 7.8.2019
9. ↑  Who We Are. The Africa Report. Viitattu 7.8.2019
10. 1 2  Paris shooting: A timeline of violent attacks on French media *The Star*.  7.1.2015. Paris. Viitattu 7.8.2019. (englanniksi)
11. ↑  Daniel Jacobs & Peter Morris: *The Rough Guide to Tunisia*, s. 55. Rough Guides. ISBN 978-1-85828-748-5. (englanniksi)
12. ↑  Burkina Faso suspends French news outlet Jeune Afrique for trying to 'discredit' army *France 24*.  26.9.2023. Viitattu 26.9.2023. (englanniksi)

Aiheesta muualla
----------------

* Kuvia tai muita tiedostoja aiheesta **Jeune Afrique** Wikimedia Commonsissa

* Jeune Afrique (ranskaksi)
* Overview and circulation figures (englanniksi), (ranskaksi)